# รายงานความก้าวหน้าวิชา CE Project

ครั้งที่ 2

ระหว่างวันที่ 27 ส.ค. 65 ถึงวันที่ 09 ก.ย. 65

## ชื่อโครงงาน (อังกฤษ) : Online System for Cooperative Education

## การดำเนินงานมีความก้าวหน้า 23 % (คิดเป็น 71 % ของ Requirements Analysis Phase)

## มีความก้าวหน้าเพิ่มขึ้นจากรายงานความก้าวหน้า ครั้งก่อน 10 %

## เร็วกว่าแผน 0 วัน ช้ากว่าแผน 0 วัน

## รายละเอียดความก้าวหน้า

### พูดคุยเกี่ยวกับ Wireframe

เนื่องจาก Wireframe ที่ออกแบบก่อนหน้านี้ยังมีข้อผิดพลาดหลายประการ อีกทั้งยังมีการเข้าใจผิดในวิธีการออกแบบ หลังจากได้มีการพูดคุยและรับฟัง Feedback จากอาจารย์ที่ปรึกษา ทำให้ทางทีมมีความเข้าใจในการออกแบบระบบมากขึ้น

โดยจาก Feedback ที่ได้รับมาแบ่งเป็นหัวข้อหลักๆ ดังนี้

1. ให้ออกแบบโดยเน้นการเข้าใช้งานที่ตรงไปตรงมา เช่นในหน้าลงทะเบียนของนักศึกษา ก็จะมีแค่เรื่องของการลงทะเบียนอย่างเดียว ไม่ต้องมีเนื้อหาในส่วนอื่นที่ไม่จำเป็น
2. ไม่ควรนำข้อมูลในส่วนที่ไม่ต้อง Login มาใส่ในหน้าที่มีการ Login เช่น การประกาศต่างๆ

ที่จะมีอยู่ในหน้า Homepage ไม่ควรนำมาใส่เพิ่มในหน้าที่มีการ Login เพราะจะทำให้ข้อมูลซ้ำซ้อน

A screenshot of a computer

Description automatically generated with medium confidence

ภาพหน้า Homepage

Graphical user interface, application, Teams

Description automatically generated

ภาพหน้าแรกของบทบาทนักศึกษา หลังจาก Login เข้ามาในระบบ

จากภาพตัวอย่างจะเห็นได้ว่าเกิดความซ้ำซ้อนของข้อมูล โดยในหน้า Homepage มีการแสดงประกาศ

แต่หน้าแรกหลังการ Login ของนักศึกษาก็มีการแสดงประกาศเช่นกัน

1. ให้ออกแบบโดยไม่ต้องยึดติดกับระบบสหกิจแบบปัจจุบันที่ใช้แบบฟอร์ม โดยระบบสหกิจปัจจุบันจะมีการเก็บข้อมูลต่างๆในแบบฟอร์มเอกสาร ซึ่งมีทั้งแบบฟอร์มที่จำเป็นและไม่จำเป็น หรือบางแบบฟอร์มก็ไม่ได้ใช้งานจริง ดังนั้นไม่ควรยึดติดกับระบบแบบเก่ามากเกินไป ควรคิดพัฒนาออกแบบให้ระบบดีกว่าเดิมแต่อาจจะมีทางเลือกให้ผู้ใช้ยังสามารถปริ้นแบบฟอร์มเอกสารในแบบระบบเก่าได้

จาก Feedback ทั้งหมดที่ได้รับมา ทางทีมจึงตัดสินใจวางแผนออกแบบ Wireframe ใหม่ตั้งแต่ต้น เพื่อนำแนวคิดจาก Feedback ที่ได้รับมาปรับใช้ในการออกแบบระบบ และจะโฟกัสการออกแบบไปทีละบทบาทของผู้ใช้ในระบบ โดยเริ่มจากบทบาทของนักศึกษา

### สัมภาษณ์ผู้ที่เกี่ยวข้องในระบบสหกิจ

เนื่องจากทางทีมต้องการข้อมูลเพิ่มเติมเกี่ยวกับ ความต้องการของผู้ใช้ในระบบ และขั้นตอนการทำงานของผู้ใช้ในบทบาทนั้นๆ เพื่อช่วยให้ทราบถึงความต้องการของผู้ใช้ และเป็นการเพิ่มความเข้าใจในระบบเพื่อนำไปออกแบบการทำงานของระบบให้ตอบโจทย์กับผู้ใช้งานจริง

โดยทางทีมได้มีการนัดสัมภาษณ์กับผู้ใช้ในบทบาทของ กรรมการสหกิจ ที่มีความสำคัญเกี่ยวกับการดำเนินงานสหกิจ และเป็นผู้ที่ทราบรายละเอียดต่างๆเกี่ยวกับระบบสหกิจศึกษาเป็นอย่างดี ทางทีมได้มีการคิดหัวข้อคำถามก่อนการสัมภาษณ์ เพื่อให้ได้ข้อมูลที่ต้องการอย่างครบถ้วน โดยมีคำถามหลักๆดังนี้

1. ภาพรวมขั้นตอนการดำเนินงานสหกิจในปัจจุบัน
2. รายละเอียดการทำงานของกรรมการสหกิจ
3. แบบฟอร์มใดที่ไม่ได้ใช้งานจริง และมีข้อเสนอแนะในการปรับปรุงแก้ไขข้อมูลในแบบฟอร์มนั้นหรือไม่
4. ข้อเสนอแนะอื่นๆ ที่อยากให้มีในระบบ หรือปัญหาที่พบในกระบวนการสหกิจ

## **ปัญหาที่เกิดขึ้นระหว่างการทำงาน และแนวทางการแก้ไข :**

* ทีมยังมีความรู้ความสามารถและประสบการณ์ในการออกแบบ UX/UI ที่น้อย ทำให้การออกแบบ Wireframe ยังมีข้อผิดพลาด ทางทีมแก้ไขด้วยการขอคำแนะนำจากอาจารย์ที่ปรึกษา และนำ Feedback จากอาจารย์ที่ปรึกษามาปรับใช้
* ไม่ทราบข้อมูลขั้นตอนการทำงาน และความต้องการของผู้ใช้บางกลุ่ม ทำให้ไม่สามารถออกแบบ UX/UI ให้ตอบโจทย์กับผู้ใช้ได้ แก้ไขด้วยการนัดคุยหรือสัมภาษณ์เพื่อถามข้อมูลเพิ่มเติมจากผู้ใช้กลุ่มนั้นๆ

## **สิ่งที่จะดำเนินการต่อไป :**

* นัดสัมภาษณ์กับผู้ใช้บางกลุ่มเพื่อถามข้อมูลเพิ่มเติม และทำความเข้าใจขั้นตอนการทำงานของผู้ใช้กลุ่มนั้นๆ เพื่อนำมาปรับปรุงแก้ไขการออกแบบ
* วางแผนปรับปรุงการออกแบบ Wireframe ให้ตอบสนองกับผู้ใช้งานตาม Feedback ที่ได้รับจากอาจารย์ที่ปรึกษา
* ขอคำแนะนำเพิ่มเติมเกี่ยวกับ Wireframe ที่ปรับปรุงแก้ไขจากอาจารย์ที่ปรึกษา

## **อาจารย์ที่ปรึกษาลงนามรับทราบ \_\_\_\_\_\_\_\_\_\_\_\_\_\_\_\_\_\_\_\_\_\_\_ ผศ.ดร.ชมพูนุท จินจาคาม**